कानोः पूर्वोत्तर नाइजीरिया में कई दिनों तक चली सांप्रदायिक हिंसा में सैकड़ों लोग मारे गए हैं। पुलिस और समुदाय के नेताओं ने यह जानकारी दी। फुलानी चारवाहों और यांडांग किसानों के बीच टराबा शहर के लाऊ जिले में पांच जुलाई को संघर्ष शुरू हुआ जो कई दिनों तक चला। हालांकि पुलिस ने मरने वालों की संख्या 17 बताई है। टराबा पुलिस प्रवक्ता डेविड मिसल ने कहा कि चार दिनों तक चली इस हिंसा में 17 लोगों के मारे जाने की पुष्टि हुई है और कई गांवों में आग लगा दी गई है।